చెల్లుబోయిన వేణుగోపాల కృష్ణ

చెల్లుబోయిన శ్రీనివాస వేణుగోపాల కృష్ణ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన వైఎస్సార్‌ కాంగ్రెస్ పార్టీ నుండి 2019 అసెంబ్లీ ఎన్నికల్లో రామచంద్రాపురం అసెంబ్లీ నియోజకవర్గం నుండి వైసీపీ అభ్యర్థిగా పోటీ చేసి తొలిసారి ఎమ్మెల్యేగా గెలిచాడు. వేణుగోపాల కృష్ణ ప్రస్తుతం బీసీ సంక్షేమ శాఖ మంత్రిగా బాధ్యతలు నిర్వహిస్తున్నాడు.   కల్లుగీత కార్మిక కుటుంబంలో  శెట్టిబలిజ  సామాజి వర్గానికి   గౌడ  కులంలో పుట్టిన  మంచి నాయకుడు జిల్లా పరిషత్ సభ్యులు నుండి  తూర్పుగోదావరి జిల్లా పరిషత్ చైర్మన్ గా  శాసనసభ్యులుగా  ఒక మంత్రిగా సాయికి ఎదిగినటువంటి వ్యక్తి  శ్రీ చెల్లుబోయిన వేణుగోపాలకృష్ణ గౌడ్ గారు

జననం, విద్యాభాస్యం
శ్రీనివాస వేణుగోపాలకృష్ణ తూర్పుగోదావరి జిల్లా, రాజోలు మండలం, అడవిపాలెం గ్రామంలో చెల్లుబోయిన వెంకన్న, సుభద్రమ్మ దంపతులకు 23- డిసెంబర్-1964లో జన్మించాడు. ఆయన బి.ఆర్.అంబేద్కర్ ఓపెన్ యూనివర్సిటీ నుండి బి.ఏ పూర్తి చేశాడు.

రాజకీయ జీవితం
శ్రీనివాస వేణుగోపాలకృష్ణ 2001, 2006లో జరిగిన జిల్లా పరిషత్ ఎన్నికల్లో కాంగ్రెస్ పార్టీ అభ్యర్థిగా పోటీ చేసి రాజోలు జడ్పీటీసీ సభ్యునిగా ఎన్నికయ్యాడు. 2006 జూలై 22వ తేదీన ఆయన జడ్పీ చైర్మన్‌ గా బాధ్యతలు స్వీకరించాడు. అనంతరం తూర్పుగోదావరి జిల్లా డీసీసీ అధ్యక్షుడిగా, ఉమ్మడి ఆంధ్రప్రదేశ్ రాష్ట్రంలో పొల్యూషన్ కంట్రోల్ బోర్డు (పీసీబీ) సభ్యుడిగా పనిచేశాడు. వేణుగోపాలకృష్ణ వై.ఎస్.రాజశేఖర్ రెడ్డి మరణాంతరం వైఎస్సార్‌సీపీలో చేరి కాకినాడ గ్రామీణ శాసనసభ నియోజకవర్గం నుంచి 2014లో జరిగిన అసెంబ్లీ ఎన్నికల్లో పోటీచేసి ఓడిపోయాడు. అనంతరం వైఎస్సార్‌సీపీ జిల్లా అధికార ప్రతినిధిగా పనిచేశాడు. 

శ్రీనివాస వేణుగోపాలకృష్ణ 2019లో జరిగిన అసెంబ్లీ ఎన్నికల్లో రామచంద్రపురం అసెంబ్లీ నియోజకవర్గం నుంచి పోటీ చేసి తన సమీప ప్రత్యర్థి తోట త్రిమూర్తులుపై 75365 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలో అడుగు పెట్టాడు. చెల్లుబోయిన వేణుగోపాలకృష్ణ 26 జులై 2020న వై.ఎస్. జగన్మోహన్ రెడ్డి క్యాబినెట్ లో బీసీ సంక్షేమ శాఖ మంత్రిగా భాద్యతలు స్వీకరించాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో బీసీ సంక్షేమ, సినిమాటోగ్రఫీ, ఐ అండ్‌ పీఆర్‌ శాఖ  మంత్రిగా ప్రమాణ స్వీకారం చేశాడు.

మూలాలు

1964 జననాలు
తూర్పు గోదావరి జిల్లా వ్యక్తులు
తూర్పు గోదావరి జిల్లా రాజకీయ నాయకులు
ఆంధ్రప్రదేశ్ శాసన సభ్యులు (2019)
జీవిస్తున్న ప్రజలు